[image: image2.jpg]


[image: image1.jpg]OmMmR

GROUP





OMR Grupa i Changan šire regionalno partnerstvo na Hrvatsku

OMR Grupa i jedan od vodećih kineskih proizvođača automobila Changan proširuju regionalnu saradnju na Hrvatsku. Ugovor o distribuciji vozila Changan za hrvatsko tržište potpisan je na Sajmu automobila u Parizu, čime OMR Grupa nastavlja razvoj distributivne mreže ovog automobilskog brenda u jugoistočnoj Evropi.
Ugovor su potpisali Jovan Mijailović, direktor korporativnog razvoja OMR Grupe, i Ethan Yin, Executive Deputy General Manager kompanije Changan Europe.
„Ulaskom na hrvatsko tržište nastavlja se širenje saradnje OMR Grupe i Changana, nakon uspostavljanja distributivne mreže na šest tržišta Zapadnog Balkana van Evropske unije, kao i u Sloveniji. Hrvatska postaje još jedno tržište u regionalnoj mreži, a ovaj poslovni potez predstavlja važan korak u daljem pozicioniranju OMR Grupe kao partnera kompanije Changan u jugoistočnoj Evropi”, istakao je Jovan Mijailović. 
Važnu ulogu u razvoju poslovanja u Hrvatskoj imaće Auto kuća Kovačić, lokalni partner OMR Grupe, a saradnja će biti usmerena na izgradnju prodajne i servisne mreže koja će pratiti razvoj brenda i pružiti dugoročnu podršku kupcima na hrvatskom tržištu.
Kao članica Evropske unije i jedno od značajnijih automobilskih tržišta u regionu, Hrvatska predstavlja važan korak u daljem širenju prisustva Changana u Evropi i regionalnoj strategiji OMR Grupe.
Zvanično lansiranje brenda Changan u Hrvatskoj planirano je za januar 2027. godine, kada će biti predstavljeni detalji ponude, prodajne mreže i planova razvoja brenda na ovom tržištu.
Partnerstvo u Hrvatskoj nastavak je dugoročne saradnje OMR Grupe i kompanije Changan, usmerene na razvoj snažne regionalne distribucije i približavanje savremenih automobilskih tehnologija kupcima širom jugoistočne Evrope.

